ผู้สนับสนุน.. กรณีศึกษาธุรกิจของ Agoda Homes
หากเราจะเดินทางท่องเที่ยว แล้วต้องการหาที่พัก หนึ่งในช่องทางหาที่พัก ที่คนไทยนิยมก็คือ “Agoda”  Agoda เป็นบริษัทจัดหาที่พักระดับโลก มีสำนักงานใหญ่ตั้งอยู่ในประเทศสิงคโปร์  แต่ที่เราอาจยังไม่รู้คือ Agoda มีสำนักงานปฏิบัติการภูมิภาคตั้งอยู่ที่ประเทศไทย  ทุกวันนี้ Agoda ให้บริการจองโรงแรมกว่า 2 ล้านแห่งทั่วโลก มีรีวิวจากผู้เข้าพักจริงมากกว่า 27 ล้านรีวิว ซึ่งเป็นส่วนหนึ่งของ Booking Holdings (Nasdaq: BKNG) หรือชื่อเดิมคือ Priceline Group ที่ปัจจุบันมีมูลค่า 2.4 ล้านล้านบาท  แต่รู้หรือไม่ว่า นอกจากที่พักประเภทโรงแรมในรูปแบบเดิมแล้ว Agoda ยังสามารถจองที่พักในอีกรูปแบบหนึ่ง ที่เรียกว่า “Agoda Homes”  Agoda Homes คืออะไร? ลงทุนแมนจะเล่าให้ฟัง
26 มิ.ย. 2562

ผู้สนับสนุน..
กรณีศึกษาธุรกิจของ Agoda Homes / โดย ลงทุนแมน
หากเราจะเดินทางท่องเที่ยว แล้วต้องการหาที่พัก
หนึ่งในช่องทางหาที่พัก ที่คนไทยนิยมก็คือ “
”
Agoda เป็นบริษัทจัดหาที่พักระดับโลก
มีสำนักงานใหญ่ตั้งอยู่ในประเทศสิงคโปร์
แต่ที่เราอาจยังไม่รู้คือ Agoda มีสำนักงานปฏิบัติการภูมิภาคตั้งอยู่ที่ประเทศไทย
ทุกวันนี้ Agoda ให้บริการจองโรงแรมกว่า 2 ล้านแห่งทั่วโลก
มีรีวิวจากผู้เข้าพักจริงมากกว่า 27 ล้านรีวิว
ซึ่งเป็นส่วนหนึ่งของ Booking Holdings (Nasdaq: BKNG)
หรือชื่อเดิมคือ Priceline Group ที่ปัจจุบันมีมูลค่า 2.4 ล้านล้านบาท
แต่รู้หรือไม่ว่า นอกจากที่พักประเภทโรงแรมในรูปแบบเดิมแล้ว
Agoda ยังสามารถจองที่พักในอีกรูปแบบหนึ่ง ที่เรียกว่า “
”
Agoda Homes คืออะไร?
ลงทุนแมนจะเล่าให้ฟัง
ท่ามกลางการเติบโตของอุตสาหกรรมท่องเที่ยวทั่วโลก
ประเภทที่พักที่มีอัตราเติบโตมากที่สุด ก็คือ “ที่พักส่วนตัวให้เช่าระยะสั้น”
ซึ่งกำลังได้รับความนิยมอย่างมากในกลุ่มนักท่องเที่ยว เนื่องจากมีทั้งความสะดวกสบาย มีสิ่งอำนวยความสะดวกครบครัน มีที่พักให้เลือกได้หลากหลายรูปแบบ และได้ใกล้ชิดกับคนในท้องถิ่นมากกว่าโรงแรมในรูปแบบเดิม
และยังเป็นที่นิยมในกลุ่มคนให้เช่าเองด้วย เพราะถือเป็นโอกาสทางธุรกิจอย่างหนึ่ง สำหรับคนที่มีห้องหรือบ้านที่ไม่ได้ใช้อาศัยอยู่ สามารถนำมาสร้างรายได้เสริมได้ โดยเป็นได้ทั้งคนที่ทำงานประจำอยู่ เป็นฟรีแลนซ์ หรือแม้กระทั่งคนที่เกษียณจากงานแล้ว
โดยธุรกิจที่พักส่วนตัวให้เช่านี้ ถือเป็นธุรกิจในกลุ่ม เศรษฐกิจแบ่งปัน หรือที่เราเรียกกันว่า Sharing Economy
พูดง่ายๆ ก็คือ ระบบเศรษฐกิจที่เกิดจากการนำทรัพยากรที่มีอยู่แล้ว หรือไม่ได้ใช้งานอยู่ มาสร้างรายได้เพิ่มเติม โดยส่วนใหญ่ก็จะอยู่ในรูปแบบของการปล่อยเช่า หรือให้บริการ เช่น ที่อยู่อาศัย และรถยนต์ เป็นต้น
ซึ่งการเติบโตของ Sharing Economy ในตอนนี้ ทาง PWC ประเมินไว้ว่า มีการเติบโตเฉลี่ยสูงถึง 30% ต่อปี
และคาดการณ์ว่า ตลาดนี้จะมีขนาดใหญ่เท่ากับตลาดธุรกิจบริการให้เช่าแบบดั้งเดิม ภายในปี 2025 และคิดเป็นมูลค่าทั่วโลกกว่า 10.5 ล้านล้านบาท
และเมื่อปี 2017 EARNEST ได้ประมาณรายได้เฉลี่ยจากการทำธุรกิจ Sharing Economy ที่สหรัฐอเมริกาไว้ที่ประมาณ 9,400 บาทต่อเดือน โดยธุรกิจที่ทำรายได้มากสุดจากการสำรวจนี้คือ ที่พักส่วนตัวให้เช่าระยะสั้น เฉลี่ยอยู่ที่ 29,000 บาทต่อเดือน
เรื่องนี้น่าสนใจ เพราะประเทศไทย ถือเป็นประเทศที่อัตราการเติบโตของอุตสาหกรรมท่องเที่ยวเพิ่มขึ้นอย่างรวดเร็ว
โดยในปี 2019 ทาง ททท.คาดว่าจะมีนักท่องเที่ยวจากต่างชาติเข้ามากว่า 42 ล้านคน
ส่วนการท่องเที่ยวในประเทศ ด้วยนโยบายลดหย่อนภาษีท่องเที่ยวจังหวัดเมืองรอง 55 จังหวัด
ก็คาดว่าตลาดนักท่องเที่ยวไทยจะคึกคักไม่แพ้กัน
ทั้งหมดล้วนเป็นปัจจัยส่งเสริมให้ Agoda Homes ซึ่งเป็นหนึ่งในรูปแบบที่พักส่วนตัวให้เช่าระยะสั้น เติบโตขึ้นอย่างรวดเร็ว
เพราะถือว่าตอบโจทย์ได้ทั้งลูกค้า ในเรื่องของความสะดวกสบาย
และตอบโจทย์ของผู้ให้เช่า ให้สามารถนำที่พักส่วนตัวที่ยังคงว่างอยู่ มาเปิดให้นักท่องเที่ยวได้พัก
ซึ่งนอกจากจะเป็นช่องทางสำหรับการสร้างรายได้เสริมแล้ว ยังถือเป็นโอกาสในการแลกเปลี่ยนประสบการณ์กับนักเดินทางจากทั่วโลกอีกด้วย
จุดนี้เอง ก็ทำให้จำนวนที่พักของ Agoda Homes เติบโตขึ้นในช่วงที่ผ่านมา
ปี 2016 มี Agoda Homes ทั่วโลกกว่า 423,500 แห่ง
ปี 2018 จำนวนนี้ เพิ่มขึ้นเป็น 1.1 ล้านแห่ง หรือเติบโตขึ้นเป็นเกือบ 3 เท่า
ถ้านับเฉพาะในประเทศไทย
ปี 2016 มีจำนวน 6,020 แห่ง
ปี 2018 เพิ่มขึ้นเป็น 19,180 แห่ง
โดยเมืองท่องเที่ยวของไทยที่มี Agoda Homes มากที่สุด 5 อันดับแรก ประกอบไปด้วย
 
 
 
 และ
สำหรับผู้ที่มีที่พักส่วนตัวว่าง แล้วสนใจแบ่งปันให้เป็น Agoda Homes
สามารถสมัครได้ผ่านทางเว็บไซต์ของ Agoda
โดยมีขั้นตอนที่ไม่ยุ่งยาก
เพียงแค่ลงทะเบียนกับทาง Agoda อัปโหลดรูปภาพของสถานที่ของเรา
และกำหนดราคา และวันเวลาที่พร้อมเปิดให้บริการ
และหากพบปัญหา ก็จะมีทั้งทีมงานจาก Agoda รวมถึง Community ของ Agoda Homes เองคอยให้ความช่วยเหลือตลอด
เพียงเท่านี้ เราก็จะสามารถเป็นส่วนหนึ่งของ Agoda Homes
มีโอกาสสร้างรายได้เพิ่ม และเป็นส่วนเสริมสร้างประสบการณ์การเดินทางอันล้ำค่า
ให้กับนักเดินทางทั่วทุกมุมโลก..